હેમિલ્ટનઃ પ્રવાસી વિન્ડીઝ અને ન્યૂઝીલેન્ડ વચ્ચે અહીં રમાયેલી બીજી ટેસ્ટ મેચ પણ ન્યૂઝીલેન્ડે આજે મેચના ચોથા દિવસે જ જીતી લઈને બે ટેસ્ટની શ્રેણી ૨-૦થી પોતાના નામે કરી લીધી છે. ૪૪૪ રનના લક્ષ્યનો પીછો કરતા વિન્ડીઝની ટીમ બીજા દાવમાં ફક્ત ૨૦૩ રનમાં ઓલઆઉટ થઈ જતાં ન્યૂઝીલેન્ડનો ૨૪૦ રને વિજય થયો હતો. બીજા દાવમાં જ્યારે ન્યૂઝીલેન્ડની ટીમ મુશ્કેલીમાં મુકાઈ હતી ત્યારે અણનમ સદી (૧૦૭ રન) ફટકારનાર રોસ ટેલરને મેન ઓફ ધ મેચ જાહેર કરવામાં આવ્યો હતો.